Lehdet: Liikenneministeri haluaa suojatien turvaksi tiukempia rangaistuksia - Kotimaa - Uutiset - MTV.fi
Julkaistu 22.01.2012 04:00
Liikenneministeri Merja Kyllönen (vas.) tahtoo suojateillä kulkevien jalankulkijoiden turvaksi tiukemmat rangaistukset autoilijoille. Asiasta kertovat Sanoman maakuntalehdet Etelä-Saimaa, Kouvolan Sanomat ja Kymen Sanomat.
Kyllösen mukaan autoilijat eivät huomioi suojateitä tarpeeksi. Asennekasvatuksella hän ei usko ongelmien ratkeavan, vaan jalankulkijoiden päälle ajavien autoilijoiden rangaistuksia on hänestä tiukennettava.Poliisin rikostilastojen mukaan autoilijat yhä useammin jättävät väistämättä suojatiellä kulkevan sekä ohittavat näkyvyyden peittävän auton pysähtymättä.
Liikkuvan poliisin viestintäpäällikkö Jussi Pohjonen sanoo lehdille, että Ruotsiin ja Viroon verrattuna autoilijat kunnioittavat suojateitä Suomessa paljon huonommin.(MTV3 - STT)